**Poruka izvršnog direktora UNODC-ja**

**Međunarodni dan borbe protiv zloupotrebe droga i ilegalne trgovine**

**Snimak od 27. maja**

Nedozvoljena upotreba droga ima štetan uticaj na svakoga, ali često najveći uticaj ima na one koji su u krizi.

Pandemija je potkopala fizičko i mentalno zdravlje, opteretila zdravstvene sisteme i poremetila tretmane lečenja od droga.

Nestabilnost, počevši od Ukrajine do Afganistana i Afrike pa i šire, povećala je broj ljudi kojima je potrebna hitna pomoć.

Industrija nedozvoljenih droga nastavlja da raste u ovim izazovnim vremenima.

U 2020. godini, više od 280 miliona ljudi širom sveta je koristilo drogu.

Zaplene sintetičkih droga su se višestruko povećale u poslednjih deset godina dok opioidna kriza u Severnoj Americi svaki dan odnosi sve više života a nemedicinska upotreba tramadola nastavlja da ugrožava ljude u Africi i na Bliskom istoku.

I dok radimo na dugoročnim, održivim rešenjima, sve je više ljudi u ovom momentu kojima je potreban hitan pristup lečenju i nezi.

Moramo doći do onih do kojih je najteže doći jer smo njima najpotrebniji: ljudi u izbegličkim kampovima i humanitarnom smeštaju, ljudi koji su u opasnosti da budu izostavljeni zbog pandemije i ljudi koji se suočavaju sa stigmom i diskriminacijom.

Žene su među najvećim žrtvama konflikta i kriza i često se suočavaju sa većim preprekama u lečenju poremećaja upotreba droga.

U nekim delovima sveta udeo žena u lečenim pacijentima je ispod deset procenata.

Moramo da obezbedimo pristup nezi svima, uključujući i hitne slučajeve.

Takođe moramo da obezbedimo dostupnost kontrolisanih lekova za ublažavanje bolova širom sveta i u humanitanom smeštaju.

Mi u kancelariji UN-a za borbu protiv droge i kriminala smo posvećeni pružanju nege i podrške ljudima ugroženim nedozvoljenom upotrebom droga, bez obzira na okolnosti.

Svako ima svoju ulogu u obezbeđivanju resursa i ukazivanju na ovaj problem – od vlada preko civilnog društva do pojedinaca i spremni smo da radimo sa svima vama.

Pokažimo onima kojima smo potrebni da nam je stalo omogućavajući pristup nezi svima kojima je neophodna u ovim kriznim vremenima.